Die museum huisves kosbare artefakte van die visserye-industrie, terwyl die nuwe Velddrif uitstalling die geskiedenis van dié dorp en sy omgewing, wat onlosmaaklik aan die visbedryf gekoppel is, uitbeeld.
Uitstallings sluit in ‘n versameling van geskiedkundige voorwerpe en dokumente, visvang- en visverwerkingsmetodes, modelle van vissersbote en nette, DVD’s oor die see en sy skatte, 'n digitale ensiklopedie en 'n verskeidenheid skyfievertonings op rekenaar. Daar is ook 'n vakbiblioteek oor vistegnologie en verwante onderwerpe.